Diari Oficial de la Generalitat Valenciana


Sumari del DOGV 7068, del 16-07-2013 (2013/7450)

RESOLUCIÓ de 8 de juliol de 2013, del director gerent de l'Agència Valenciana de Salut, per la qual es deleguen competències en determinats òrgans de l'Agència.
----------------------------------------------------------------------------------------------------------------------------------------------------------------

### Dades del document

Número de DOGV
:   7068

Data del DOGV
:   16-07-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/7450


Data del document
:   08-07-2013

Organisme emissor
:   Agència Valenciana de Salut

Tipus de document
:   Resolució

RESOLUCIÓ de 8 de juliol de 2013, del director gerent de l'Agència Valenciana de Salut, per la qual es deleguen competències en determinats òrgans de l'Agència. [2013/7450]  
Per Llei 3/2003, de 6 de febrer, d'Ordenació Sanitària, es crea l'Agència Valenciana de Salut com a organisme autònom, de caràcter administratiu, de la Generalitat, adscrit a la Conselleria de Sanitat, dotat de personalitat jurídica pròpia i plena capacitat per al compliment dels seus fins, i se li encomana la gestió i administració del sistema valencià de salut i de la prestació sanitària de la Comunitat Valenciana.  
  
Per mitjà del Decret 25/2005, de 4 de febrer, del Consell de la Generalitat, s'aproven els estatuts reguladors de l'Agència Valenciana de Salut, que establixen un nou àmbit organitzatiu i competencial en l'orde sanitari.  
Posteriorment, amb data 26 de desembre de 2006, es va subscriure un Conveni de col·laboració entre l'Agència Valenciana de Salut i el Consorci Hospital General Universitari de València que regula l'encàrrec de gestió dels centres sanitaris dependents directament de l'Agència Valenciana de Salut del Departament de Salut 09 al Consorci Hospital General Universitari de València.  
Recentment el Decret 191/2012, de 21 de desembre, del Consell, pel qual s'aprova el Reglament Orgànic i Funcional de la Conselleria de Sanitat i es regulen els òrgans de gestió de l'Agència Valenciana de Salut, introduïx canvis significatius en la seua estructura organitzativa.  
  
Finalment, per Llei 11/2012, de 27 de desembre, de Pressupostos de la Generalitat per a 2013, s'han introduït modificacions substancials en determinades aplicacions orgàniques i funcionals de l'Agència Valenciana de Salut que, d'acord amb el que preveu l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aconsellen l'establiment d'una norma de delegació de competències en matèria contractual i de gestió econòmica en distints òrgans de l'Agència, tant pel que fa als seus servicis centrals com a les institucions sanitàries que en depenen, que permeta una gestió més àgil i eficaç d'estes.  
  
El Consell d'Administració de l'Agència Valenciana de Salut va autoritzar, en sessió de 21 de desembre de 2005, la delegació de les funcions del director gerent de l'Agència Valenciana de Salut en els directors generals de l'Agència i en els gerents dels departaments de salut, d'acord amb el que establix l'article 30 de la Llei 3/2003, d'Ordenació Sanitària de la Comunitat Valenciana.  
En virtut d'això, Resolc:  
  
Primer  
1. Les facultats referides a autorització de gastos del capítol I del pressupost de l'Agència Valenciana de Salut (gastos de personal), incloses les distintes variacions que hagen de practicar-se en les nòmines, una vegada autoritzades en virtut dels oportuns actes o resolucions administratives dictades pels òrgans competents, es deleguen en els òrgans següents:  
1.1. Servicis centrals  
En el/la director/a general de Recursos Econòmics les corresponents al personal dels servicis centrals de l'Agència Valenciana de Salut i, en general, aquells que es tramiten des dels servicis centrals, siga quin siga el seu origen, o quan per necessitats de gestió s'estime convenient.  
  
1.2. Departaments de Salut (subprogrames 412.22 i 412.26)  
En els/les gerents dels departaments de salut, amb l'excepció següent:  
En l'hospital de la Malva-rosa, on es delega indistintament en el/la gerent del Departament de Salut o en el/la subdirector/a mèdic/a del Departament de Salut.  
1.3. Salut Mental i Atenció Sanitària de Mitjana i Llarga Estada (programa 412.28)  
En els/les directors/es mèdics de l'hospital corresponent, respecte del personal adscrit als seus respectius centres.  
1.4. En el Centre de Transfusió de la Comunitat Valenciana (subprograma 412.22).  
En el/la director/a del Centre de Transfusió de la Comunitat Valenciana.   
1.5. En els Servicis d'Emergència Sanitària (subprograma 412.22)  
En els/les directors/es dels servicis.   
1.6. En els Comissionats de l'Agència Valenciana de la Salut (subprograma 412.22)  
En els/les mateixos/es comissionats/des.  
1.7. Direccions territorials  
En els/les directors/es territorials de la conselleria els relatius al personal de quota i dels funcionaris tècnics de l'Estat al servici de la sanitat local, metges, practicants, comares, fins que no passen a ser personal estatutari integrat, sempre que pertanguen als seus respectius àmbits territorials.  
Sense perjuí del que preveu el paràgraf anterior, quan este personal passe a dependre orgànica i/o funcionalment dels distints departaments de salut, la competència quedarà delegada en els òrgans competents descrits en l'apartat 1.2 del present article.  
1.8. Centres Integrats de Salut Pública (programa 412.10)   
En els/les directors/es de Salut Pública, mancomunadament amb el/la director/a de Gestió Territorial de Salut Pública o, a falta d'això, amb el/la director/a econòmic/a del departament de salut que territorialment corresponga, amb les excepcions següents:   
A) En Salut Pública 01 i 02, en el/la director/a de Salut Pública mancomunadament amb el/la director/a econòmic/a de l'hospital La Magdalena.  
B) En Salut Pública 10, en el/la director/a de Salut Pública mancomunadament amb el/la director/a econòmic/a del Departament de Salut València-Doctor Peset.  
No obstant això, en Salut Pública 04, les facultats a què es fa referència en este article es deleguen en el/la director/a de Salut Pública mancomunadament amb el/la director/a econòmic/a del Departament de Salut València-Clínic; i en Salut Pública 13, es deleguen en el/la director/a de Salut Pública mancomunadament amb el/la director/a econòmica del Departament de Salut Xàtiva-Ontinyent.  
Així mateix, en Salut Pública 08, les facultats mencionades es deleguen en el/la director/a de Salut Pública.  
2. Es delega, a més dels òrgans descrits en l'anterior apartat 1, en els/les directors/es generals, les facultats referides a gastos que siguen imputables a l'article 16, subconcepte162.01 (formació i perfeccionament del personal), respecte del personal adscrit als seus respectius centres directius.  
3. En les delegacions es troben implícites aquelles funcions que són necessàries per a l'autorització, disposició, obligació i proposta de pagament, relatives als gastos a què es referisquen.  
  
Segon  
1. En matèria de contractació administrativa i de gestió econòmica, les facultats referides als gastos dels capítols II (Gastos de funcionament) i VI (Inversions reals) del pressupost de l'Agència Valenciana de Salut es deleguen en els següents òrgans, sense perjuí de les competències atribuïdes al conseller de Sanitat en l'article 46 de la Llei 3/2003, de 6 de febrer, de la Generalitat, d'Ordenació Sanitària de la Comunitat Valenciana:   
1.1. Servicis centrals:  
En els/les directors/es generals de l'Agència Valenciana de Salut els corresponents a expedients de gastos propis de les seues unitats directives, sempre que s'imputen als programes pressupostaris i centres de gestió que els corresponguen, amb un límit màxim de 45.105.623,00 € euros.  
Els relatius a expedients de gastos per imports superiors a 72.096.096,00 € correspondran al/a la director/a gerent de l'Agència Valenciana de Salut, sense perjuí de les competències que corresponguen al Consell d'Administració de l'Agència Valenciana de Salut.   
  
1.2. Salut Mental i Atenció Sanitària de Mitjana i Llarga Estada (subprograma 412.28)  
En els/les directors/es mèdics/ques mancomunadament amb els/les directors/es econòmics/ques de l'hospital respectiu.  
1.3. Centre de Transfusió de la Comunitat Valenciana (subprograma 412.22):  
En el/la director/a del Centre de Transfusió de la Comunitat Valenciana mancomunadament amb el/la director/a econòmic/a.  
1.4. Comissionats de l'Agència Valenciana de la Salut (subprograma 412.22):  
En els/les mateixos/es comissionats/ades.  
1.5. Servicis d'Emergència Sanitàries (subprograma 412.22):  
En el/la director/a del Servici d'Emergència Sanitària corresponent, mancomunadament amb el/la director/a econòmic/a.  
No obstant això, en el Servici d'Emergències Sanitàries de Castelló les dites atribucions correspondran al/a la director/a del Servici d'Emergències Sanitàries mancomunadament amb el/la director/a econòmic/a de l'hospital La Magdalena.  
1.6. Prestacions externes complementàries (subprograma 412.27)   
Les facultats relatives a autorització, disposició, reconeixement d'obligacions i proposta de pagament d'expedients de gasto corresponents al subprograma pressupostari 412.27 seran exercides de la manera següent:  
a) Servicis centrals: pel/per la director/a general de Farmàcia i Productes Sanitaris.  
b) Departaments de salut: pel/per la gerent del departament mancomunadament amb el/la director/a econòmic/a corresponent, amb les especialitats previstes en l'apartat 2 del present article.  
No obstant això, quan es tracte d'expedients i contractes de gestió centralitzada tramitats a càrrec de crèdits dels centres de gestió o a través de la Central de Compres de Béns i Servicis, seran aplicables les previsions contingudes en els apartats 4, 5 i 6 del present article.  
  
1.7. Centres Integrats de Salut Pública (programa 412.10)   
En els/les directors/es de Salut Pública, mancomunadament amb el/la director/a de Gestió Territorial de Salut Pública o, a falta d'això, amb el/la director/a econòmic/a del Departament de Salut que territorialment corresponga, amb les excepcions següents:   
a) en Salut Pública 01 i 02, en el/la director/a de Salut Pública mancomunadament amb el/la director/a econòmic/a de l'hospital La Magdalena.  
b) en Salut Pública 10, en el/la director/a de Salut Pública mancomunadament amb el/la director/a econòmic/a del Departament de Salut València-Doctor Peset.  
No obstant això, en Salut Pública 04, les facultats a què es fa referència en este article es deleguen en el/la director/a de Salut Pública mancomunadament amb el/la director/a econòmic/a del Departament de Salut València-Clínic; i en Salut Pública 13, es deleguen en el/la director/a de Salut Pública mancomunadament amb el/la director/a econòmic/a del Departament de Salut Xàtiva-Ontinyent.  
Així mateix, en Salut Pública 08, les facultats mencionades es deleguen en el/la director/a de Salut Pública.  
2. En els departaments de salut de l'Agència Valenciana de Salut, les facultats en matèria de contractació administrativa, es deleguen, en el seu respectiu àmbit d'actuació, en els/les gerents dels departaments de salut mancomunadament amb els/les directors/es econòmics/ques, amb l'excepció següent:  
En l'hospital de la Malva-rosa, on es delega indistintament en el/la gerent del Departaments de Salut o en el/la subdirector/a metge/essa del Departament de Salut, mancomunadament amb el/la directora/a econòmic/a del departament o un/a subdirector/a econòmic/a del departament indistintament.  
Les competències en matèria de gestió econòmica (capítol II, gastos de funcionament i capítol VI, inversions reals) es troben atribuïdes directament els gerents dels departaments de salut, en el seu respectiu àmbit, per l'article 32 de la Ley3/2003, de 6 de febrer, d'Ordenació Sanitària de la Comunitat Valenciana.  
3. Les facultats a què es fa referència en els apartats 1.2, 1.3, 1.4, 1.5, 1.6, 1.7 i 2 d'este article seran exercides sempre que els expedients i contractes de què es tracte no excedisquen de les quantitats màximes que s'expressen a continuació:  
- Subprograma 412.22, Assistència Sanitària: fins a 500.000,00 euros, excepte en els Servicis d'Emergència Sanitària, on el límit serà de 300.000,00 euros.   
- Subprograma 412.28, fins a 300.000,00 euros.   
- Programa 412.10, fins a 200.000 euros.  
4. Les facultats referides a contractació, gastos de funcionament i inversions reals de gestió centralitzada es deleguen en el/la director/a general de Recursos Econòmics, independentment del programa pressupostari, amb un límit de 87.830.062,00 euros.   
5. Es deleguen en el/la director/a general de Recursos Econòmics les facultats referides a autorització del gasto corresponent a expedients de contractació tramitats a través de la Central de Compres de Béns i Servicis, independentment del programa pressupostari, amb un límit de 12.021.166,00 euros.   
6. En el cas d'expedients i contractes de gestió centralitzada tramitats a càrrec de crèdits dels centres de gestió o a través de la Central de Compres de Béns i Servicis, una vegada l'òrgan competent per a contractar o autoritzar el gasto haja exercit les seues atribucions, les facultats d'execució del gasto i del contracte queden delegades en els òrgans que corresponga dels apartats 1.2, 1.3, 1.4, 1.5, 1.6, 1.7 i 2 del present article, sense límit quantitatiu.  
7. Als efectes previstos en el present article, s'entendrà com gastos dels servicis centrals, aquells propis dels centres directius de l'Agència, tant imputables a programes i subprogrames pressupostaris sense estructura territorial descentralitzada, com els relatius als centres de gestió denominats Servicis centrals, i s'entendrà com gastos de gestió centralitzada els relatius al centre de gestió denominat Gestió delegada o aquells que es tramiten pels servicis centrals a càrrec dels mateixos centres de gestió.  
8. En el subprograma 412.24 (Prestacions Externes) les facultats es deleguen de la manera següent:  
8.1. Les referides a contractació i gastos de funcionament es deleguen en els òrgans següents:  
a) Departaments de salut: en els/les gerents dels departaments de salut mancomunadament amb els/les directors/es econòmics/ques respecte de les prestacions externes del seu departament, independentment del centre de gestió a què s'imputen, sempre que no excedisquen de 500.000,00 euros, llevat que el/la director/a gerent de l'Agència Valenciana de Salut decidisca exercir esta facultat.   
b) Direccions territorials: en els/les directors/es territorials de la Conselleria de Sanitat respecte de les prestacions externes dels departaments de salut gestionats a través de contractes de gestió de servici públic per concessió, així com aquelles altres prestacions externes que els corresponguen per raó de territori, independentment del centre de gestió a què s'imputen, sempre que no excedisquen de 300.000,00 euros, llevat que el/la director/a gerent de l'Agència Valenciana de Salut decidisca exercir esta facultat..   
Així mateix es delega en els/les directors/es territorials de la Conselleria de Sanitat, les prestacions externes realitzades en l'àmbit de la salut mental i atenció sanitària de mitjana i llarga estada que els corresponguen per raó de territori, independentment del centre de gestió a què s'imputen, sempre que no excedisquen de 300.000,00 euros, llevat que els òrgans descrits en l'apartat 1.2 del present article o el/la director/a Gerent de l'Agència Valenciana de Salut decidisquen exercir esta facultat.  
8.2. Les referides a l'execució del gasto i del contracte queden delegades en els òrgans següents:   
a) En els/les gerents dels departaments de salut mancomunadament amb els/les directors/es econòmics/ques respecte de les prestacions externes del seu departament, independentment del centre de gestió a què s'imputen.   
b) En els/les directors/es territorials de la Conselleria de Sanitat, les facultats d'execució del gasto i del contracte respecte de les prestacions externes dels departaments de salut gestionats a través de contractes de gestió de servici públic per concessió, així com aquelles altres prestacions externes que els corresponguen per raó de territori, independentment del centre de gestió a què s'imputen.  
Es deleguen, així mateix, en els/les directors/es territorials de la Conselleria de Sanitat, les facultats d'execució del gasto i del contracte, respecte de les prestacions externes realitzades en l'àmbit de la salut mental i atenció sanitària de mitjana i llarga estada que els corresponguen per raó de territori, independentment del centre de gestió a què s'imputen, llevat que els òrgans descrits en l'apartat 1.2 del present article decidisquen exercir tal facultat.  
c) En els òrgans descrits en l'apartat 1.5 del present article, les facultats d'execució del gasto i del contracte respecte de les prestacions externes realitzades en l'àmbit del respectiu servici d'emergències sanitàries, independentment del centre de gestió a què s'imputen.  
9. Els contractes de gestió de servicis públics que impliquen gastos per a l'administració, així com aquells amb cànon d'explotació a càrrec de l'adjudicatari, es deleguen en els mateixos òrgans i amb les mateixes limitacions previstes en els apartats 1, 2 i 3 del present article.   
  
10. Les facultats referides a contractació, gastos de funcionament i inversions reals de tots els programes i subprogrames pressupostaris de l'Agència Valenciana de Salut, que per quantia no hagen sigut delegades en els òrgans directius dels mateixos centres de gestió, correspondran al/a la director/a gerent de l'Agència Valenciana de Salut.   
  
11. En la delegació de facultats es troben implícites totes aquelles que siguen necessàries per a l'autorització, disposició, obligació i proposta de pagament relatives als gastos a què es referisquen, així com expressament totes les atribucions que la legislació vigent sobre contractació administrativa d'obres, servicis, subministraments i gestió de servicis públics assigna a l'òrgan de contractació, amb les especificitats previstes en el present article.  
  
Tercer  
Les facultats referides a gastos del capítol III (gastos financers) es deleguen en el/la director/a general de Recursos Econòmics.  
La resolució d'expedients de reclamació d'interessos de demora, en aquells casos en què resulte denegatòria, es delega en els mateixos òrgans que tenen atribucions delegades per a l'autorització del tipus de gastos que donen origen a la reclamació, en virtut del que disposa la present resolució.  
  
Quart  
1. Les facultats referides a gastos dels capítols IV (transferències corrents) i VII (transferències de capital), una vegada autoritzats els seus respectius actes administratius o negocis jurídics pels òrgans competents, correspondran al/a la director/a gerent de l'Agència Valenciana de Salut, independentment del centre de gestió a què s'imputen, amb les excepcions següents:  
1.1. Es delega en el/la director/a general de Farmàcia i Productes Sanitaris els gastos corresponents a reintegrament de gastos per assistència sanitària, ajudes de pròtesi i vehicles per a persones discapacitades i atenció farmacèutica sociosanitària, per quantia superior a 6.000,00 euros, així com els de quantia inferior si decidix exercir esta facultat.  
Es delega en les direccions territorials de la Conselleria de Sanitat els gastos relatius a la línia de reintegrament de gastos per assistència sanitària i d'ajudes de pròtesi i vehicles per a persones discapacitades fins una quantia màxima de 6.000,00 euros.  
En el supòsit de reintegraments de gastos autoritzats pel/la director/a General de Farmàcia i Productes Sanitaris amb càrrec als centres de gestió de les direccions territorials de la Conselleria de Sanitat, es faculta a estes últimes perquè autoritzen les propostes comptables corresponents per a l'execució de l'expedient de gasto.  
1.2. Es delega en els/les directors/es territorials de la Conselleria de Sanitat la gestió dels gastos de transferències corrents del subprograma 412.23 (Prestacions farmacèutiques) relatius a les línies de prestacions farmacèutiques, així com els reintegraments de prestacions farmacèutiques, sense limitació quantitativa.   
1.3. En matèria de transferències corrents del subprograma 412.24 (Prestacions externes) i del subprograma 412.27 (Prestacions externes complementàries) es delega en els directors territorials de la Conselleria, en el seu respectiu àmbit territorial, la gestió dels gastos relatius a reintegraments de gastos per assistència quirúrgica, pla de garantia de no demora i ajudes per desplaçaments.  
2. En la delegació de facultats regulades en el present article es troben incloses totes les atribucions necessàries per a l'autorització, disposició, obligació i proposta de pagament dels gastos a què es referixen.  
  
  
Quint  
La formalització dels documents relatius a ingressos pressupostaris i de fons extrapressupostaris es delega en el/la director/a general de Recursos Econòmics.  
Així mateix, es delega en els òrgans descrits en l'article 2 de la present resolució, la formalització dels documents relatius a ingressos pressupostaris i extrapressupostaris que siguen conseqüència d'expedients sancionadors en matèria sanitària, de reintegrament d'havers del personal adscrit als seus respectius centres directius, d'abonaments de facturació, d'anuncis de licitació i formalitzacions per pagaments tramitats a través de bestretes de caixa fixa.  
La formalització de propostes de pagament extrapressupostaris es deleguen en els mateixos òrgans i amb les limitacions previstes en l'article 2 de la present resolució.  
  
Sext  
Sense perjuí del que preveu el Decret 24/1998, de 10 de març, del Govern Valencià, pel qual es regulen els fons de caixa fixa, així com les disposicions que el despleguen, les competències encomanades als secretaris generals o unitats equivalents, s'entendrà que, en el cas de l'Agència Valenciana de Salut, corresponen als òrgans següents:  
  
1. Al/a la director/a gerent de l'Agència Valenciana de Salut respecte de les caixes fixes adscrites als òrgans descrits en l'article 2, apartat 1.1 de la present resolució.   
2. Als òrgans descrits en els apartats 1.2, 1.3, 1.4, 1.5, 1.6, 1.7 i 2 de l'article 2 de la present resolució, respecte de les caixes fixes adscrites als seus respectius centres de gestió.  
  
Sèptim  
Sense perjuí del que preveu el Decret 24/1997, d'11 de febrer, del Govern Valencià, sobre indemnitzacions per raó del servici, així com les disposicions que el despleguen, les atribucions encomanades als subsecretaris, secretaris generals i directors generals, s'entendran referides en el que concernix a l'Agència Valenciana de Salut als òrgans descrits en l'article 2 de la present resolució, respecte del personal adscrit als seus respectius centres.  
  
Octau  
En les resolucions i actes que s'adopten en virtut del que preveu la present resolució es farà constar expressament que es dicten fent ús de facultats delegades i es consideraran a tots els efectes dictats per l'òrgan delegatori.  
  
Nové  
Les delegacions d'atribucions i funcions aprovades per mitjà de la present resolució s'entenen sense perjuí de les facultats de l'òrgan delegatori per a advocar el coneixement i resolució d'aquells assumptes que crega oportuns; així mateix podrà revocar la delegació en qualsevol moment, de conformitat amb el que establixen els articles 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i 63.5 de la Llei 5/1983, de 30 de desembre, del Consell.  
  
Deu  
En cas de vacant, absència o malaltia dels òrgans en què s'efectuen les delegacions, la suplència serà exercida de la manera següent:  
  
1. Servicis centrals  
Pel/per la director/a gerent de l'Agència Valenciana de Salut respecte dels/de les directors/es generals de l'Agència Valenciana de Salut i pel/per la director/a general de Recursos Econòmics o pel/per la director/a general de Recursos Humans, indistintament, respecte del/de la director/a gerent de l'Agència Valenciana de Salut.  
2. Departaments de Salut (412.2, tots els subprogrames)  
Pels/per les subdirectors/es mèdics del Departament de Salut, directors/es assistencials, directors/es mèdics, directors/es d'Atenció Primària o pels/per les directors/es d'Infermeria, indistintament, respecte dels/de les gerents dels departaments de salut, excepte en els supòsits regulats en l'article primer de la present resolució, en què la suplència podrà ser exercida, a més, pels/per les directors/es econòmics/ques.  
  
Pels/per les subdirectors/es econòmics/ques o, a falta d'això, pel/per la cap de servici o responsable de contractació o de gestió econòmica del departament, respecte dels/de les directors/es econòmics/ques.  
En l'hospital de La Malva-rosa el/la subdirector/a mèdic del departament de salut serà suplit pel/per la director/a d'Infermeria de l'hospital, excepte en els supòsits regulats en l'article primer d'esta resolució, en que podrà ser suplit, a més, pel/per la director/a econòmic/a del departament.  
3. Salut Mental i Atenció Sanitària de Mitjana i Llarga Estada (subprograma 412.28)  
Pel/per la director/a econòmic/a o, a falta d'això, pel/per la director/a d'Infermeria respecte al director/a mèdic/a, excepte en els supòsits regulats en l'article segon de la present resolució, en què la suplència d'este últim serà exercida pel/per la director/a d'Infermeria.  
Pel/per la cap de servici o responsable de contractació o de gestió econòmica de l'hospital, respecte del/de la director/a econòmic/a.  
4. Centre de Transfusió de la Comunitat Valenciana  
Pel/per la director/a econòmic/a o, a falta d'això, pel/per la director/a d'Infermeria o pel/per la subdirector/a d'Infermeria respecte del/de la director/a del Centre de Transfusió, excepte en els supòsits regulats en l'article segon de la present resolució, en què la suplència d'este últim serà exercida pel/per la director/a d'Infermeria o pel/per la subdirector/a d'Infermeria.  
Pel/per la cap de servici o responsable de contractació o de gestió econòmica del Centre de Transfusió, respecte del/de la director/a econòmic/a.  
5. Comissionats de l'Agència Valenciana de Salut  
Pel/per la director/a general d'Assistència Sanitària respecte del/de la comissionat/da.  
6. Servicis d'Emergència Sanitària  
Pel/per la director/a econòmic/a o pel/per la coordinador/a mèdic/a de servici per orde d'antiguitat, indistintament, respecte del/de la director/a del servici d'emergències sanitàries, excepte en els supòsits regulats en l'article segon de la present resolució, en què la suplència d'este últim serà exercida pel/per la coordinador/a mèdic/a de servici per orde d'antiguitat.  
Pel/per la cap de servici o responsable de contractació o de gestió econòmica del servici d'emergències, respecte del/de la director/a econòmic/a.  
7. Direccions territorials  
Pel/per la secretari/ària territorial respecte del/de la director/a territorial quant a les competències delegades per mitjà de la present resolució.  
Pel/per la cap de servici o responsable de contractació o de gestió econòmica, respecte del/de la secretari/ària territorial.  
8. Centres integrats de Salut Pública (programa 412.10)  
Pel/per la coordinador/a de Salut Pública o, a falta d'això, pel/per la coordinador/a veterinari/ària per orde d'antiguitat, respecte del/de la director/a de Salut Pública, del/de la director/a de Gestió Territorial de Salut Pública o director/a econòmic/a, segons el cas.  
   
Onze  
Les referències efectuades a programes i subprogrames pressupostaris, així com a centres de gestió concrets en la present resolució s'entendran adaptades a l'estructura orgànica i funcional del pressupost de l'Agència Valenciana de Salut que s'aprove en la llei de pressupostos de la Generalitat per a cada exercici.  
  
Dotze  
Es faculta el/la director/a general de Recursos Econòmics perquè dicte les instruccions necessàries per a l'aplicació de la present resolució.  
  
Tretze  
La present resolució entrarà en vigor l'endemà de la publicació en el Diari Oficial de la Comunitat Valenciana.  
  
DISPOSICIÓ DEROGATÒRIA  
  
Queden revocades les normes del mateix rang o d'un rang inferior que s'oposen a la present resolució, en concret, la Resolució de 15 de març de 2010, del director gerent de l'Agència Valenciana de Salut, per la qual es deleguen competències en determinats òrgans d'esta.   
  
València, 8 de juliol de 2013.- El director gerent de l'Agència Valenciana de Salut: Manuel Escolano Puig.